open-index/open-wikipedia-markdown huggingface dataset:
Էլեն Քեյ

**Էլեն Կառոլինա Սոֆյա Քեյ** (, ), շվեդ գրող։

## Կենսագրություն
Էլլեն Քեյը ծնվել է 1849 թվականի դեկտեմբերի 11-ին Սունդհոլմում՝ Շվեդիայի ագրարային կուսակցության հիմնադիր Էմիլ Քեյի ընտանիքում։ Նրա մայրը՝ Սոֆի Պուսսի Քեյը, Շվեդիայի հյուսիսի արիստոկրատ ընտանիքից էր։ Էլեն Քեյն ստացել է տնային կրթություն, մայրը նրան սովորեցրել է գրել և թվաբանություն, իսկ տնային դաստիարակչուհին՝ օտար լեզուներ։ Էլենը մանկության տարիներին շատ է կարդացել, նրա վրա տպավորություն են գործել Հենրիկ Իբսենի պիեսները, մասնավորապես «Պեր Գյունտ», «Սիրո կատակերգություն» և «Բրանդ» ստեղծագործությունները։ Երբ Էլենը դարձել է 12 տարեկան, նրա հայրն ընտրվել է Ռիկսդագում, և ընտանիքը տեղափոխվել է Ստոկհոլմ։

Էլենը մայրությունը համարել է ծանր աշխատանք և պնդել, որ ամուսիններից անկախ պետությունը պետք է աջակցի մայրերին և երեխաներին։ Այդ գաղափարները էական ազդեցություն են ունեցել բազմաթիվ երկրների սոցիալական օրենսդրության վրա։

1874 թվականին Էլենը մեկնել է Դանիա, որտեղ դասավանդել է ժողովրդական ինստիտուտներում անապահով գյուղացիների համար։ Նա երազել է ժողովրդական իր ինստիտուտը հիմնել հայրենի Շվեդիայում, բայց դրա փոխարեն 1880 թվականին որպես ուսուցչուհի ընդունվել է Ստոկհոլմում Աննա Ուիտլոկի իգական քոլեջ (Anna Whitlock’s girls school):

Գրական ստեղծագործություններում անդրադարձել է կանանց իրավունքների և պարտականությունների, կանանց աշխատանքի, ավագ ու երիտասարդ սերունդների փոխհարաբերությունների, մայրական զգացմունքի, անհատի ու հասարակության փոխազդեցության հարցերին։ Չհարելով ոչ մի կոնկրետ խմբի կամ կուսակցության՝ նա ձգտել է գնալ իր սեփական ուղով։ Նրա գլխավոր աշխատանքներն են՝ «Սիրո և ամուսնության մասին» և «Երեխայի դարը» («*Barnets århundrade*», 1900): Եվրոպական հասարակությունում իր գաղափարների տարածման համար Քեյը 1903 թվականին մեկնել է ճանապարհորդության Գերմանիա և Ավստրիա, որտեղ կարդացել է հրապարակային դասախոսություններ իրեն հոգեհարազատ թեմաներով։

Էլեն Քեյը նաև «էթիկան գեղագիտության միջոցով» փիլիսոփայական հայեցակարգի հեղինակն է։ Նրանում կանխադրել է, որ լիարժեք, հարմարավետ միջավայրում ապրող մարդն ի վիճակի է ճանաչել իրեն և գտնել փոխհամաձայնություն իր շրջապատի աշխարհի հետ։ Այս տեսակետը թելադրված էր սոցիալ-դեմոկրատական գաղափարախոսության նկատմամբ նրա հետաքրքրությամբ, բայց նա ձգտում էր խուսափել պրոլետարիատի բռնապետությունից և կառավարման այլ բռնի մեթոդներից։

Էլեն Քեյը մահացել է 1926 թվականի ապրիլի 25-ին՝ 76 տարեկան հասակում։

## Ծանոթագրություններ

## Գրականություն
* 
* Троцкий И. М. Венок на могилу (Памяти Эллен Кей) // Дни, № 997, 05 мая 1926. С. 2.

## Արտաքին հղումներ
* 
* UNESCO paper on Ellen Key 
* Ronny Ambjörnsson (2014) Ellen Key and the concept of Bildung 

Կատեգորիա:Շվեդ կին գրողներ
Կատեգորիա:Ֆեմինիստ գրողներ
Կատեգորիա:Շվեդ ֆեմինիստներ
Կատեգորիա:Սոցիալիստ ֆեմինիստներ
Կատեգորիա:19-րդ դարի շվեդ կին գրողներ
Կատեգորիա:19-րդ դարի շվեդ գրողներ
Կատեգորիա:Շվեդ թարգմանիչներ
Կատեգորիա:19-րդ դարի թարգմանիչներ
Կատեգորիա:Շվեդ քննադատներ
Կատեգորիա:Շվեդ մանկավարժներ
Տարոնի Բագրատունիների տոհմածառ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1962, Հավելված՝ Հատոր 5, Ցուցակ 2, Էջ 320.
* [«Թոռնիկեանց ճիւղագրուիւնը», [Ներսես Ակինյան], Վիեննա, 1938, էջ 49-88․]

Կատեգորիա:Բագրատունիներ
Կատեգորիա:Տոհմածառ
Սուրբ Ագաթա

**Սուրբ Ագաթա** (), 3-րդ դարի քրիստոնյա նահատակ, վաղ քրիստոնեական շրջանի առավել հայտնի և պաշտամունքային սրբերից մեկը։ Նահատակվել է Կատանիայում՝ Սիցիլիայում, Դեցիոս կայսեր կողմից քրիստոնյաների հալածանքների շրջանում։

## Պատմական տեղեկություն և ավանդություն
Ագաթայի անունը հիշատակվում է հռոմեական մեսսայի և ամբրոսյան ծիսակատարությունների կանոնում, ինչը վկայում է սրբի պաշտամունքի վաղեմության մասին։ Սուրբ Ագաթայի անունը հիշատակվում է Հիերոնիմոսի մարտիրոսագրության մեջ (, V դարակես)։ Սուրբ Ագաթային ձոնվել է հինավուրց հիմն, որը վերագրվել է Դամասիոս պապին։ Վկայություններ կան այն մասին, որ Պապ Սիմմախը ի պատիվ սուրբ Ագաթայի վանք է կառուցել Հռոմի մոտակայքում, այդ մասին հիշատակվում է Պապ Գրիգոր Մեծի նամակներում։

VI դարում ստեղծվել է սուրբ Ագաթայի վարքը, որը, սակայն, չի պահպանվել։ Այդ վարքը հիմք է ծառայել ավելի ուշ ստեղծված երեք այլ վարքերի համար, որոնք սյուժետային հենքում ընդհանրություններ ունեն, սակայն տարբերվում են մանրամասներով։

Վարքագրություններին համաձայն, Ագաթան ծնվել է սիցիլիական հարուստ ընտանիքում։ Նա մերժել է քաղաքի ոստիկանապետի ոտնձգությունները, ինչից հետո նա աղջկան ենթարկել է հետապնդումների՝ կիրառելով Դեցիոս կայսեր հակաքրիստոնեական օրենքները։ Նախ Ագաթային ուղարկել են հասարակաց տուն, հետո բանտ են նետել, որտեղ կտրել են նրա կրծքերը։ Տանջելուց հետո սուրբ Ագաթային այրել են խարույկի վրա։
thumb|Փետրվարի առաջին շաբաթվա ընթացքում Կատանիայում նշվող սուրբ Ագաթայի տոնը Սիցիլիայի ամենամեծ տոներից է

## Պաշտամունք
Համարվում է Մալթայի, Կատանիայի և Սիցիլիայի հովանավոր սուրբը։ Ուղղափառ և կաթոլիկ եկեղեցիներում փետրվարի 5-ին նշվում է Ագաթայի անվան հիշատակի օրը։ Կաթոլիկ եկեղեցիներում այդ օրը օրհնում են հացը, աղը և ջուրը, որոնք, ըստ հավատալիքի, տունը պահպանում են հրդեհից։ Բացի այդ, հավատում են, որ այդ օրն օրհնված հացն օժտված է էկզորսիզմով (մարդու միջից դևերին հեռացնելը)։

Կատանիայի Մայր տաճարն օծվել է ի պատիվ սուրբ Ագաթայի։

Մալթայում և Մդինայի մերձակայքում՝ Ռաբաթում գտնվող կատակոմբները կոչվում են սուրբ Ագաթայի անունով, քանի որ, ըստ տեղական ավանդույթի, երբ հետապնդել են սուրբ Ագաթային, նա երկար ժամանակ թաքնվել է Մալթայում։

Արմավենու ճյուղը և բոցավառվող ջահը համարվում են սուրբ Ագաթայի պատկերագիտական խորհրդանիշները։ Սուրբ Ագաթայի կերպարը հաճախ հանդիպում է Վերածննդի և Բարոկկոյի շրջանին պատկանող արվեստի գործերում։

Սուրբ Ագաթայի շքանշանը Սան Մարինոյի պետական պարգևն է։

## Գրականություն
* Католическая энциклопедия
* Католическая энциклопедия. Издательство францисканцев. — , 2002.
* Житие св. Агафии в изложении свт. Димитрия Ростовского 

## Ծանոթագրություններ
Գիրք իսլանդացիների մասին

**Գիրք իսլանդացիների մասին** (), Իսլանդիայի հայտնի ամենահին պատմական ստեղծագործություներից։

## Ստեղծման պատմություն
«Իսլանդացիների գիրքը» ստեղծվել է 1125 թվականին, իսլանդացի գիտնական Արի Տորգիլսոնի կողմից։ Գրքի ստեղծման ամենակարևոր աղբյուրներից մեկը ականատեսների տեղեկություններն են, առաջին հերթին Հաուկադուլացի Խադլրի, որը ծառայել է Նորվեգիայի թագավոր Օլաֆ II-րդին և մահացել 1089 թվականին՝ 94 տարեկան հասակում։ Բացի այդ, հեղինակը հենվում է Բեդիի, Ադամ Բրեմենսկու գրվածքների վրա։

## Բովանդակություն
 
«Իսլանդացիների գիրքը» պատմական տեղեկություններ է պարունակում Իսլանդիայի հայտնաբերման և նորվեգական ցեղային արիստոկրատների կողմից բնակեցման մասին, մինչև 1118 թվականը։ Գրքի առաջին տարբերակը վերամշակվել է հենց հեղինակի կողմից, ով տեքստից հեռացրել է ներգաղթյալների ծագումնաբանական ցուցակները և Նորվեգիայի թագավորների կենսագրությունները։ Իսլանդացիների գիրքը գրված է իսլանդերեն լեզվով, ինչը 12-րդ հազարամյակում հազվադեպ հանդիպող երևույթ էր (այդ ժամանակաշրջանում եվրոպացի գիտնականների լեզուն լատիներենն էր)։

Իսլանդացիների գրքում մեծ նշանակություն է տրվում ալտինգին և իսլանդական եկեղեցուն։ Շարադրությունը բաղկացած է 10 գլխից, որոնցից հինգի մեջ պատմվում է երկրի բացահայտման և բնակեցման, Իսլանդիայի առաջին օրենքների և 930 թվականին ալտինգի հիմնման մասին։ Վեցերորդ գլխում պատմվում է 986 թվականին Գրելանդիայի բացահայտման և յուրացման մասին։ Ամենաերկարը 7-րդ գլուխն է, որտեղ խոսվում է իսլանդացիների մկրտության մասին։ Ութերորդ գլխում պատմվում է 11-րդ դարի իրադարձությունների և երկրում օտարերկրյա միսիոներների գործունեության մասին։ Իններորդ և տասներորդ գլուխներում պատմվում է 1056- 1118 թվականներին տեղի ունեցած իրադարձությունների մասին. Իսլեյֆայի և նրա որդու՝ Գիզուրա եպիսկպոսների ժամանակաշրջանում։

Պատմական իրադարձությունները ներկայացնելիս Արի Տորգիլսոնը առնչվում է այսպես կոչված «հարաբերական ժամանակագրությանը»՝ տեքստում օգտագործելով ընդամենը 4 հատուկ ամսաթվեր։

* 604 թվական, երբ մահացավ Գրիգորի Մեծը
* 870 թվական, երբ Անգլիայի թագավոր Էդմունդը սպանվեց
* 1000 թվական, երբ մահացավ Նորվեգիայի թագավոր՝ Օլաֆ 1-ինը
* 1120 թվական, երբ Իսլանդիայում ներդրվեց նոր օրացուցային հաշիվ։

Բոլոր իրադարձությունները, որոնք տեղի են ունեցել, կապված են այդ ամսաթվերի կամ դրանց միջև ընկած ժամանակամիջոցի հետ (օրինակ, Իսլանդիայի բնակեցումը տեղի է ունեցել  870-1000-ական թվականների միջև ընկած ժամանակահատվածում)։

## Ձեռագրեր
Իսլանդացիների մասին գրքից պահպանված հնագույն ցանկը վերաբերում է 17-րդ դարին։ Յոն Էրլենդսոնը «Իսլանդացիների գրքի» երկու կրկնօրինակ է արել` եպիսկոպոս Սքալհոլտ Բրինջոլֆուր Սվինսսոնի համար 12-րդ դարի ձեռագրով որը, թերևս կորցրել է նույն 17-րդ դարում։ Ձեռագրերին տրվել է **AM 113 a fol** и **AM 113 b fol**  նշանը և այժմ պահվում են Árni Magnússon ինստիտուտում։

## Ծանոթագրություններ

Կատեգորիա:Իսլանդիայի պատմություն
Կատեգորիա:Իսլանդական գրականություն
Մամյան

**Մամյան**, հայկական ազգանուն։

Մամյանները հայկական մամ֊մայր բառից է։

## Ազգանունը կրողներ
* Իգնատ Հմայակի Մամյան (1947-2008), գրող, հրապարակախոս։
* Լուսին Հենրիկի Մամյան (1966), ճարտարապետ։
* Հենրիկ Արամի Մամյան (1934-2014), նկարիչ։

## Գրական կերպարներ
* **Վահան Մամյան**, Վարդգես Պետրոսյանի «Վերջին ուսուցիչը» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Բրոնցիա Քոլլեր-Պինել

**Բրոնցիա Քոլլեր-Պինել** (Broncia Koller-Pinell, ), ավստրիացի էքսպրեսիոնիստ նկարչուհի, ով վարպետացել էր դիմանկարի ու նատյուրմորտի ժանրերում

## Կենսագրություն
Բրոնցիան ծնվել է 1863 թվականի փետրվարի 25-ին, հրեական ընտանիքում, Սանոկ քաղաքում, որ ներկայումս գտնվում է Լեհաստանի կազմում։ Հայրը՝ Սաուլ Պինելեսը (1834, Տիսմենիստիա – 1903, Վիեննա) ռազմական ամրություններ նախագծող ճարտարապետ էր։ 1870 թվականին նրանց ընտանիքը տեղափոխվել է Վիեննա՝ մանուֆակտուրային բիզնես ձեռնարկելու (այստեղ ընտանիքի անդամները իրենց ազգանունը Պինելիսից դարձրել են Պինել)։ Բրոնցիան գեղարվեստի մասնավոր դասեր է առել Ալոիս Դելյուգից։ 1885 թվականին կազմակերպվել է նրա նկարչական աշխատանքների առաջին ցուցահանդեսը։ Հաջորդած հինգ տարիներին աղջիկը շարունակել է հմտանալ ու խորանալ կերպարվեստի նրբությունների մեջ՝ ուսանելով Մյունխենի նկարիչների ընկերակցության *Damenakademie*-ում՝ Լյուդվիգ ֆոն Հերտերիխի ղեկավարությամբ, որից հետո իր գործերի ցուցահանդեսներն է կազմակերպել Վիեննայի Կյունստլերհաուսում, Մյունխենում, Լայպցիգում։

1896 թվականին, ծնողների կամքին հակառակ, ամուսնացել է ֆիզիկոս Հուգո Քոլլերի հետ, ով կաթոլիկ էր։ Նրանց զավակները մեծացել ու դաստիարակվել են որպես քրիստոնյաներ, բայց Բրոնցիան դավանափոխ չի եղել։ Նորակազմ ընտանիքն սկզբում ապրելէ Զալցբուրգում, ապա՝ Նյուրնբերգում, իսկ 1902 թվականին եկել են Վիեննա։ Դրանից կարճ ժամանակ անց Բրոնցիան անդամագրվել է Վիեննայի սեցեսիոնին։ 1904 թվականին նա՝ որպես ժառանգություն, մի տուն է ստացել Օբերվալտերսդորֆում, և ընտանիքով տեղափոխվել են այնտեղ, իսկ դրանից որոշ ժամանակ անց էլ նկարչուհին սալոն է հիմնադրել, որտեղ հաճախակի հյուրընկալվել են ճանաչված արվեստագետներ Էգոն Շիլեն, Անտոն Ֆայստաուերը, Ալբերտ Պարիս Գյուտերսլոհը և ուրիշներ։

Նրա որդին՝ Ռուպերտը (1896–1976), որ դիրիժոր էր դարձել, մի կարճ ժամանակամիջոց ամուսնացած է եղել ավստրիացի քանդակագործուհի Աննա Մալերի հետ, իսկ դուստրը՝ Սիլվիան, նախընտրել է գնալ մոր ոտնահետքերով և նույնպես նկարչուհի է դարձել։

Բրոնցիա Քոլլեր-Պինելի՝ որպես արվեստագետի, ձևավորման վրա նկատելի ազդեցություն է գործել անվանի նկարիչ Գուստավ Կլիմտի արվեստը։

## Հատընտիր նկարներ

File:Broncia Koller-Pinell Frau mit blauem Kopftuch.jpg|Կապույտ գլխաշորով կինը
File:Koller-Pinell Silvia-Birdcage.jpg|Սիլվիա Քոլլերը թռչնավանդակով (1905)
File:Broncia Koller-Pinell Sitzende.jpg|Sitting (1907)
File:Still-Life Red Elephant.jpg|Նատյուրմորտ՝ կարմիր փղով (1920)
File:Portrait Eckstein Koller-Pinell.jpg|Ֆրիդրիխ Էկշտայնի դիմանկարը (1920-ական թվականներ)


## Ծանոթագրություններ

## Գրականություն
* *Die Malerin Broncia Koller 1863–1934*. Exhibition catalog, Niederösterreichisches Landesmuseum, Vienna (1980)
* Tobias G. Natter: *Broncia Koller Pinell. Eine Malerin im Glanz der Wiener Jahrhundertwende*. Exhibition catalog. Jüdisches Museum, Vienna (1993)
* Boris Manner: *Broncia Koller-Pinell 1863–1934*. Brandstätter, Vienna (2006) 

## Արտաքին հղումներ
* ArtNet: More work by Koller-Pinell
* Wien-Vienna Website: "On the Career of Broncia Koller", a book review by Susanne Neuberger
* Broncia Koller-Pinell @ The Blue Lantern

Կատեգորիա:Ավստրիացի արվեստագետներ
Կատեգորիա:Ավստրիացի նկարչուհիներ
Լեա ֆոն Լիտրով

**Լեա ֆոն Լիտրով** (գերմաներեն՝ **Lea von Littrow**, ), ավստրիացի նկարչուհի, ով ճանաչման է արժանացել իր բնանկարներով

## Կենսագրություն
Ծնվել է 1860 թվականի մարտի 17-ին, Տրիեստում։ Գերադասում էր, որ իրեն դիմեին *Leontine* կամ *Leo* von Littrow անվանաձևով։ Հայրը՝ Հայնրիխ ֆոն Լիտրովը, նավապետ էր և անվանի քարտեզագիր, պապը՝ Յոզեֆ Յոհան ֆոն Լիտրովը՝ աստղագետ (ի դեպ, *ֆոն Լիտրով* ազգանունը առաջին անգամ հենց նա է կիրառել)։

Լեան նկարչության դասեր է առել  Փարիզում, Ժան դ՛Ալեմի ղեկավարությամբ։ Նրա նկարչական աշխատանքները ցուցադրվել են 1893 թվականին Չիկագոյում՝ այսպես կոչված *Կանանց կառույց*ում կազմակերպված *Կոլումբոսյան համաշխարհային ցուցահանդես*ում։ Հետագայում նրա ստեղծագործությունները ցուցադրվել են նաև Վիեննայի Կյունստլերհաուսի ամենամյա ցուցահանդեսում, Մյունխենի Ապակե պալատում (*Glaspalast*-ում), Զալցբուրգի Կունստֆերայնում (*Salzburger Kunstverein*-ում)։

Լիտրվը մահացել է 1925 թվականին, առողջարանային Օպատիա քաղաքում, որ այն ժամանակ գտնվում էր Ավստրիայի կազմում, իսկ ներկայումս Խորվաթիայի կազմում է։

## Պատկերասրահ

File:Lea von Littrow Wäschermädel am Brunnen.jpg|*Լվացարարուհին*
File:Lea von Littrow Küstenlandschaft bei Ragusa.jpg|*Բնանկար. Ռագուզա*
Lea von Littrow Südliche Dorfstraße.jpg|Գյուղական փողոց


## Ծանոթագրություններ

## Արտաքին հղումներ
* 

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ավստրիացի նկարչուհիներ
Թենեսսին

**Թենեսսին** (, Ts), նախկինում ստացել էր ժամանակավոր «ունունսեպտիում» (, Uus) անվանումը, քիմիական տարր պարբերական համակարգի 117-րդ տարրն է։ Երկու հայտնի իզոտոպերից ամենահաստատունի (294Ts) հարաբերական ատոմային զանգվածը հավասար է 294-ի, իսկ կիսատրոհման ժամանակահատվածը մոտ 78 մվ է։ Սինթեզված ռադիոակտիվ տարր, բնության մեջ չի հանդիպում։ Հատկացվում է հալոգենների խմբին, սակայն նրա քիմիական հատկությունները դեռևս չեն ուսումնասիրվել, և կարող են տարբերվել այդ խմբին հատուկ հատկություններից։

## Ծանոթագրություններ

## Արտաքին հղումներ
* Webelements կայքում Թենեսսինի մասին
* ОИЯИ-ի կայքում տարրերի սինթեզի պլանների մասին
* Իզվեստիյա Նաուկա. Հուլիսին կհայտնաբերվի նոր քիմիական տարր
* Superheavy element 117 makes debut 

Կատեգորիա:Թենեսսին
Լիվերմորիում

**Լիվերմորիում** (, Lv), նախկինում ստացել էր ժամանակավոր «ունունհեքսիում» (, Uuh) անվանումը, քիմիական տարր պարբերական համակարգի 116-րդ տարրն է։ Հայտնի ամենահաստատուն իզոտոպի (293Lv) հարաբերական ատոմային զանգվածը հավասար է 293-ի։ Սինթեզված ռադիոակտիվ տարր, բնության մեջ չի հանդիպում։

## Հայտնի իզոտոպներ

## Ծանոթագրություններ

## Արտաքին հղումներ
* Webelements կայքում Լիվերմորիումի մասին

Կատեգորիա:Լիվերմորիում
Ամերիկյան սարսափ պատմություն։ 1984

**«Ամերիկյան սարսափ պատմություն։ 1984»** (), «Ամերիկյան սարսափ պատմություն» հեռուստասերիալի իններորդ եթերաշրջանը, որի պրեմիերան կայացել է 2019 թվականի սեպտեմբերի 18-ին FX հեռուստաալիքով։

## Դերասանական կազմ
***'

=== Հիմնական կազմ ===


* [[Էմմա Ռոբերտս]] — Բրուք Թոմփսոն
* [[Գաս Քենուորթի]] — Չեթ Քլենսի
* [[Լեսլի Գրոսման]] — Մարգարեթ Բութ
* [[Անջելիկա Ռոս]] — Դոննա Չեմբերս
* [[Բիլլի Լուրդ]] — Մոնթանա Դյուք
* [[Քոդի Ֆերն]] — Քսավյեր Փլեյմթոն
* [[Մեթյու Մորիսոն]] — Թրևոր Քիչներ
* [[Զաք Վիլլա]] — [[Ռիչարդ Ռամիրես]]
* [[Ջոն Քերոլ Լինչ]] — Բենջամին Ռիչթեր

=== Երկրորդական Կազմ ===
*Դերոն Հորթոն — Ռեյ Փովել 
*Լու Թեյլոր Պուչի — Ջոնաս Շեվուր
*Օրլա Բրադի — բժիշկ Քարեն Հոփել
*Թարա Կարսիան — խոհարար Բերթի
*Էմմա Մեյզել — Միդջ
*Քեթ Սոլքո — Հելեն
*Քոնոր Դոնալլի — Էդի
*Լեսլի Ջորդան — Քորթնի
*Շոն Լիանգ 
*Ֆիլիպ Ալեքսանդեր — Բոբբի Ռիչթեր
*[[Լիլի Ռեյբ]] — Լավինա Ռիչթեր
*[[Դիլան Մակդերմոտ]] — Բրյուս

=== Հրավիրված դերասաններ ===
*Միթչ Փիլենջի — Արթ
*Դոն Սույեզ — Ռոյ
*Թոդ Սթաշվիկ — Բլեյք
*Սթիվեն Կալպ — պարոն Թոմփսոն
*Դրիմա Ուոքեր — Ռիտա
*Թիմ Ռասս — Դեյվիդ Չեմբերս
*Յովոնի Զիմա — Ռեդ
*Էրիկ Սթավս — Դասթին
*Սթեֆանի Բլեյք — Սթեյսի Ֆիլիպս
*Տանյա Քլարք — Լորիեն Ռիչթեր
*Սփենսսեր Նևիլ — Ջոյ Կավանա
*Զաք Թինկեր — Սեմ Դյուք
*Մաթեո Գալեգոս — երիտասարդ [[Ռիչարդ Ռամիրես]]
*Մարկ Դոգերթի — Չան
*Ռիչարդ Գանն — շերիֆի օգնական
*Նիք Չինլանդ — բանտապահ
*Քոնոր Քեին — երիտասարդ Բենջամին Ռիչթեր
*[[Ֆին Ուիթրոք]] — Բոբբի Ռիչթեր

== Էպիզոդներ ==
***'



## Արտադրություն
### Մշակում
2017 թվականի հունվարի 12-ին շոուն երկարացվել է ութերորդ և իներորդ եթերաշրջաններով, նաև Ռայան Մերֆին հայտարարել է, որ քրոսովեր-եթերաշրջան կդառնա իններորդ եթերաշրջանը, սակայն 2018 թվականի հունիսին նա հայտարարել է, որ դրա համար ընտրվել է ութերորդ եթերաշրջանը։ 2019 թվականի ապրիլի 10-ին Մերֆին Ինստագրամի իր էջում հայտարարել է, որ իններորդ եթերաշրջանը կհեռարձակվի *«1984»* վերնագրով։ Հուլիսի 11-ին Ռայան Մերֆին Ինստագրամի իր էջում հրապարակել է կերպարների բնավորություն-թիզերները։

### Նկարահանումներ
Իններորդ եթերաշրջանի նկարահանումներն սկսվել են 2019 թվականի հուլիսին։

### Քասթինգ
2019 թվականի փետրվարի 6-ին Ռայան Մերֆին հայտարարել է, որ իններորդ եթերաշրջանում հայտնվելու են Էմմա Ռոբերթսը և Գաս Քենուորթին։ Ապրիլի 2-ին հեռուստասերիալի «վետերան» Էվան Փիթերսը հաստատել է, որ այս տարում նա շոուի մեջ չի հայտնվի, այդ կերպ իներորդ եթերաշրջանը կդառնա առաջինը, որում դերասանը մասնակցություն չի ունեցել։ 2019 թվականի մայիսի 23-ին Բիլի Էյքները, որը հայտնվել էր *[[Ամերիկյան սարսափ պատմություն։ Պաշտամունք|Պաշտամունք]]* և *[[Ամերիկյան սարսափ պատմություն։ Ապոկալիպսիս|Ապոկալիպսիս]]* եթերաշրջաններում հաստատել է, որ նա այս եթերաշրջանում չի հայտնվի։

## Ծանոթագրություններ

Կատեգորիա:Ամերիկյան սարսափ հեռուստասերիալներ
Կատեգորիա:Ամերիկյան դրամա հեռուստասերիալներ
Սամանդար Ռզաև

**Սամանդար Մանսիմ օկլի Ռզաև** (, ), թատրոնի և կինոյի ադրբեջանցի դերասան, Ադրբեջանի ԽՍՀ վաստակավոր արտիստ (1982), Ադրբեջանական ԽՍՀ պետական մրցանակի դափնեկիր;

## Կենսագրություն
Սամանդար Ռզաևը ծնվել է 1945 թվականի հունվարի 2-ին Աղսույում։ 1964 թվականին ընդունվել է Ադրբեջանի արվեստի պետական ինստիտուտ։ Ավարտել է 1968 թվականին։ 1967 թվականից եղել է Ադրբեջանի պետական դրամատիկական թատրոնի դերասան։ Մինչև կյանքի ավարտը նա խաղաց դրամատիկական թատրոնի բեմում։ Սամանդար Ռզաևը բնորոշ էին տարբեր դերերը։ Լավագույններից են՝ Հաջի Նիզամ («Խայյամ», Հուսեյն Ջավիդ), Կնյազ  («Կնյազ»,  Հուսեյն Ջավիդ), Բալախան («Այդին», Ջաֆար Ջաբարլի), Դանիել («Անբախտ աղջիկ», Ալեքսանդր Շիրվանզադե), Թարլան («Առանց քեզ», Շիխալի Գուրբանով), Բախրամ («Քաղաքի ամառային օրերը», Անար), Ամիր Ինանջ («Թուր ու փետուր», Մամեդ Սաիդ Օրդուբադի), Ֆազիլ Գյուլեյնի («Խելագարների հավաքույթը», Ջալիլ Մամեդկուլիզադե) և այլ դերերը։

Դերասանը մահացել է 1986 թվականի մարտի 27-ին։

## Ֆիլմագրություն

## Աղբյուրներ
* Рзајев Сәмәндәр Мәнсим оғлу // Азербайджанская советская энциклопедия / Под ред. Дж. Кулиева. — 1984. — Т. VIII.

## Ծանոթագրություններ

Կատեգորիա:Ադրբեջանցի դերասաններ
Կատեգորիա:Լյարդի ցիռոզից մահացածներ
Անդեր Բարենեչեա

**Անդեր Բարենեչեա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Սոսիեդադի կազմում։ Խաղում է վինգերի դիրքում։

## Ակումբային կարիերա
### Ռեալ Սոսիեդադ
Բարենեչեան Ռեալ Սոսիեդադի ակադեմիայի սան է։ 2018 թվականի դեկտեմբերի 7-ին նա երկարաձգեց իր պայմանագիրը ակումբի հետ մինչև 2025 թվականը։ Իր պրոֆեսիոնալ դեբյուտը նշեց դեկտեմբերի 21-ին՝ փոխարինման մտնելով Դեպորտիվո Ալավեսի դեմ խաղում և դառնալով 21-րդ դարում ծնված առաջին ֆուտբոլիստը, ով խաղադաշտ է դուրս եկել Լա Լիգայում։ Առաջին հանդիպումը թիմի մեկնարկային կազմում անցկացրեց ապրիլի 14-ին՝ Էյբարի դեմ խաղում։ Իր առաջին գոլը պրոֆեսիոնալ կարիերայում Բարենեչեան խփեց մայիսի 12-ին՝ Ռեալ Մադրիդի դեմ խաղում։ 2018-19 մրցաշրջանում իսպանացին անցկացրեց 9 հանդիպում՝ դառնալով 1 գոլի հեղինակ։

2019 թվականի հունիսի 9-ին Բարենեչեան տեղափոխվեց Ռեալ Սոսիեդադի առաջին թիմ՝ ստանալով 22 համարի մարզաշապիկը։

## Միջազգային կարիերա
Բարենեչեան ներկայացրել է Իսպանիան տարբեր տարիքային երիտասարդական հավաքականներում։ 2019 թվականի հուլիսին նա մասնակցեց Հայաստանում կայացած Եվրոպայի Մ19 առաջնությանը՝ անցկացնելով 4 հանդիպում։ Իսպանիան հաղթեց առաջնությունը՝ եզրափակչում 2-0 հաշվով պարտության մատնելով Պորտուգալիային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 10-ի դրությամբ*

## Նվաճումներ
### Միջազգային

; Իսպանիա Մ19

* ՈՒԵՖԱ Եվրոպայի Մ19 առաջնություն. 2019

## Ծանոթագրություններ

## Արտաքին հղումներ
* Բարենեչեայի պաշտոնական Ինստագրամի էջը
* Բարենեչեան transfermarkt-ում
* Բարենեչեան soccerbase.com-ում
* Բարենեչեան WhoScored.com կայքում
* Բարենեչեան Ռեալ Սոսիեդադի պաշտոնական կայքում
* Բարենեչեան ՈՒԵՖԱ-ի պաշտոնական կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Ամանդա Ռիգետի

**Ամանդա Ռիգետի** (, ), ամերիկյան դերասանուհի և կինոպրոդյուսեր։ «Հարց» (2008) ֆիլմում խաղացած անծանոթուհու դերի համար «Լավագույն դերասանուհի» անվանակարգում New York International Independent Film and Video Festival (2009) մրցանակի դափնեկիր։

## Կենսագրություն
Ամանդա Ռիգետին ծնվել է Յուտայի Սենտ-Ջորջ քաղաքում, մեծացել` Լաս Վեգասում։ Նա ընտանիքի 8 երեխաներից ամենափոքրն է։

## Կարիերա
Նա տեղափոխվել է Լոս Անջելես դերասանուհի դառնալու համար։ Սկզբում Ռիգետին զբաղվել է հեռուստատեսային գովազդների և կարճամետրաժների պրոդյուսերությամբ, ինքն էլ նկարահանվել է գովազդում և խաղացել էպիզոդիկ դերեր հեռուստասերիալներում։

2003 թվականին դեր է ստացել «Տանից լավ տեղ չկա» հեռուստասերիալի փորձնական դրվագում, որը այդպես էլ էկրան չբարձրացավ, բայց Ռիգետիին հնարավորություն ստացավ հայտնվել Fox հեռուստաընկերության պրոդյուսերների տեսադաշտում։ Ռիգետին երկրորդական դեր է ստացել «Միայնակ սրտեր» հանրահայտ երիտասարդական հեռուստասերիալում, որում նա նկարահանվել է 2003-2005 թվականներին։ Գլխավոր դերեր է խաղացել «Հյուսիսային ափ» հեռուստասերիալում և «Վերամիավորում» դրամատիկ ֆիլմում։ Երկու հեռուստասերիալների ցուցադրումն էլ դադարեցվել է առաջին եթերաշրջանից հետո։

2007 թվականին Ռիգետին խաղացել է կանացի գլխավոր դեր «Վերադարձ գիշերային ուրվականների տուն» սարսափ ֆիլմում, որը չի ցուցադրվել կինոթատրոններում, այլ միանգամից թողարկվել է DVD տարբերակով։ Սարսափ ֆիլմերի դերասանուհու կարիերան Ռիգետին շարունակել է 2009 թվականի «Ուրբաթ, 13» ֆիլմով, որը 1980 թվականի ֆիլմի վերամշակումն է։ Ֆիլմը, որում Ամանդան խաղացել է գլխավոր դեր, հաջողված էր, սակայն ստացել է բացասական արձագանք քննադատների կողմից։

2008-2014 թվականներին Ամանդա Ռիգետին CBS հեռուստաալիքի «Մենտալիստը» դետեկտիվ հեռուստասերիալի առաջատար դերասանուհիներից մեկն էր և խաղում էր Գրեյս Վան Պելդի՝ Հետախուզությունների կալիֆորնիական բյուրոյի գործակալի դերը։ Հեռուստասերիալի հինգերորդ եթերաշրջանի նկարահանումները համընկել են նրա հղիության հետ, սակայն դա չի ազդել նրա հերոսուհու կերպարի վրա։ Հղիությունը թաքցնելու համար դերասանուհուն նկարահանել են միայն որոշակի դիրքերից։ Հետախուզություններիում կերպարի մասնակցությունը կրճատել են, իսկ ծննդաբերության ժամանակ հեռուստասերիալում նրան ուղարկել են համակարգչային դասընթացների։

## Անձնական կյանք
2006 թվականի ապրիլի 29-ից ամուսնացած է ռեժիսոր, սցենարիստ և պրոդյուսեր Ջորդան Ալանի հետ։ Զույգն ունի որդի՝ Նոքս Էդիսոն Ալանը։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1983 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրիլի 4 ծնունդներ
Խորխե Գարսիա

**Խորխե Գարսիա** (, , ), ամերիկյան դերասան և կոմիկ։ Հայտնի է «Կորուսյալները» հեռուստասերիալում խաղացած Հյորլի Ռեյեսի դերով։

## Կենսագրություն
Խորխեն ծնվել է Նեբրասկա նահանգի Օմահա քաղաքում։ Մայրը՝ Դորա Մեսան, կուբայական ծագմամբ պրոֆեսոր է, իսկ հայրը՝ Ումբերտո Գարսիան, բժիշկ-վիրաբուժ է՝ ծագմամբ Չիլիից։ Մեծացել է Հարավային Կալիֆոռնիայում և միջնակարգ դպրոց է հաճախել Սան Կլեմենտեում։

Խորխե Գարսիան դերասանությամբ է սկսել հետաքրքրվել դեռևս քոլեջում․ ամենից շատ նրան գրավել են կատակերգական դերերը։ Ուսումն ավարտելուց հետո միացել է Բևեռլի Հիլզի դերասանական ստուդիաներից մեկին։ Գրեթե միաժամանակ սկսել է խաղալ սերիալներում, ինչպես մշտական դերասանական կազմում, այնպես էլ որպես հրավիրված որակյալ դերասան։ Հեռուստատեսությունում նկարահանվելուն զուգահեռ Խորխեն շատ է խաղացել թատրոնում։ Որպես կոմիկ՝ նա բազմիցս հայտնվել է Լոս Անջելեսի հայտնի «Ծիծաղի ֆաբրիկա» բեմադրությունում։ Գարսիան նկարահանվել է ֆիլմերում, «Բարի գալուստ կամ հարևանների մուտքն արգելված է» (2006) ֆիլմում խաղացել է երկրորդական դերերից մեկը։ 2010 թվականին, որպես հատուկ հրավիրված աստղ, խաղացել է «Ինչպես հանդիպեցի ձեր մայրիկին» հեռուստասերիալի սերիաներից մեկում, իսկ 2011 թվականին՝ «Եզր» և «Միսթր Սանշայն» սերիալներում։

2012 թվականին հեռարձակված «Ալկատրաս» հեռուստասերիալում Խորխեն խաղացել է գլխավոր դերերից մեկը՝ *դոկտոր Դիեգո Սոտոյի* դերը։

### Անձնական կյանք
Գարսիան ամուսնացած է 2005 թվականից, նրա կնոջ անունը Էմիլի է։ Նրանք ծանոթացել են այն բանի շնորհիվ, որ Հավայիում ամենամոտ հարևաններ էին։ Բացի լողից, Խորխեն ունի ևս մեկ սիրելի զբաղմունք, կարելի է ասել՝ կիրք։ Նա պաշտում է ուտել, հատկապես՝ յուղոտ սնունդ՝ փքաբլիթներ և պիցցա։ Մանուկ հասակում նա ստացել է «Ռոբին Բոբին Բարաբեկ» մականունը, սկզբում վիրավորվել է, բայց հետո ընտելացել է մականվանը և ուրախությամբ արձագանքել դրան։ Դեռևս ավագ դպրոցից սկսել է դրամ վաստակել խորտկարանում՝ մեծ քանակությամբ սնունդ ձեռք բերելու համար։ Այդ պատճառով հեռացվել է աշխատանքից։ Ընկերների շրջանում Խորխեն հայտնի է իր՝ ուտելի արտադրանքների փաթեթավորումների իսկապես հսկայական հավաքածուով։

2010 թվականի սեպտեմբերի 14-ին թողարկվել է Weezer խմբի «Hurley» ալբոմը, որը կոչվել է ի պատիվ Գարսիայի՝ «Կորուսյալները» սերիալում խաղացած Հյորլիի կերպարի։ Խորխեն նաև եղել է այդ խմբի համերգին հրավիրված վոկալիստ։

## Ֆիլմագրություն

## Ծանոթագրություններ

Կատեգորիա:1973 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի բլոգերներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ապրիլի 28 ծնունդներ
Կատեգորիա:Օմահա քաղաքում ծնվածներ
Վենիամին Ժակ

**Վենիամին Կոնստանտինովիչ Ժակ** (, ), ռուս խորհրդային բանաստեղծ և թարգմանիչ։

## Կենսագրություն
Ծնվել է հրեական հարուստ ընտանիքում։ 1918 թվականից ապրել է Դոնի Ռոստովում։ Տպագրվել է 1923 թվականից, 1926 թվականին լույս է տեսել նրա բանաստեղծությունների առաջին գիրքը։ Հայտնի է առաջին հերթին երեխաների համար բանաստեղծություններով, թեպետ գրել է նաև «լուրջ» քնարական ստեղծագործություններ։ Ժակը հիսուն գրքի և թարգմանությունների ժողովածուների հեղինակ է, այդ թվում՝ «Բոլորի մասին միանգամից», «Իմաստունները», «Ով կտցահարեց աստղերը», «Տարբեր տարբերություններ» (1981), «Երբ սկսվում է առավոտը» (1984)։

Բացի բանաստեղծություններից, գրել է նաև հոդվածներ իր ժամանակակից գրողների ստեղծագործության վերաբերյալ, հիշողություններ Մայակովսկու, Օստրովսկու, Սերաֆիմովիչի և ուրիշների մասին։

## Ընտանիք
* Կինը` Մարիա Սեմյոնովնա Բրաիլովսկայան (1901-1995), Կարլ Մարքսի անվան մարզային գիտական գրադարանի աշխատակցուհի։  
* Որդին՝ Սերգեյ Վենիամինովիչ Ժակը (1930-2012), տեխնիկական գիտությունների դոկտոր, Հարավային Դաշնային համալսարանի մեխանիկամաթեմատիկական ֆակուլտետի պրոֆեսոր։ 
* Քույրը՝ Դորա Կոնստանտինովնա Ժակը (1911-2002), մատենագետ և գրադարանավար, մանկավարժական գիտությունների թեկնածու (1951)։ 
* Եղբայրը՝ Դավիդ Կոնստանտինովիչ Ժակը (1903-1973), Սոյուզմաշուչյոտի գլխավոր ինժեներ, վիճակագիր։ Ամուսնացած էր էսէռ և հրապարակախոս Ֆերդինանդ Սվետլովի դուստր Ե. Ֆ. Սվետլովայի հետ։ Նատալյա Սոլժենիցինայի խորթ հայրն էր։ 
* Եղբայրը՝ Մեյեր Կոնստանտինովիչ Ժակը (1901-1942), անասնաբույժ գիտնական։

## Հիշատակ
* Դոնի Ռոստովում, Չեխովի փողոցի 42 տան պատին, որտեղ ապրել է բանաստեղծը, փակցված է հուշատախտակ։

## Գրականություն
* Писатели Советского Дона: Био-библиогр. справочник. Вып. 1 и 2 / [Сост.: Д. И. Руманова, Д. К. Жак и др.]. — Ростов н/Д: Тип. изд-ва «Молот», 1948. — С. 39—44. — 112 с. — (Рост. гос. науч. б-ка им. К. Маркса). — 2500 экз.
* Писатели Дона: Биобиблиогр. сб / [Сост. Г. Г. Тягленко]. — Ростов н/Д: Кн. изд-во, 1976. — 288 с. — 10 000 экз.
* Писатели Дона: Биобиблиогр. указ / [О. И. Кузина и др.]. — изд. 2-е, испр. и доп. — Ростов н/Д: Кн. изд-во, 1986. — 416 с. — 20 000 экз.

## Ծանոթագրություններ

## Արտաքին հղումներ
* Жак Вениамин Константинович
* Эдуард Барсуков. Большое сердце поэта. Вениамин Жак. Из поздних стихов  // «Ковчег Кавказа», вып. 38 (2005).

Կատեգորիա:Դոնի Ռոստով քաղաքում մահացածներ
Կատեգորիա:Խորհրդային բանաստեղծներ
Կատեգորիա:Խորհրդային մանկագիրներ
Կատեգորիա:Ռուս թարգմանիչներ
Կատեգորիա:Ռուս մանկագիրներ
Հայոց վարժուհի, ողջ 10-ը տարի…

«**Հայոց վարժուհի, ողջ 10-ը տարի…**», Հովհաննես Թումանյանի ստեղծագործություններից,  որը ստեղծվել է 1894 թվականի հունվարի 14-ին։

## Պատմություն
Եղիշե Չարենցի անվան գրականության և արվեստի թանգարանի Թումանյանի ֆոնդի 636 համարում պահվում է Նունե Սողոլյանի ալբոմը, իսկ նրա մեջ՝ հետևյալ ընծայականով ինքնագիր․

Առաջին անգամ տպագրվել է 1972 թվականին, Բանբեր Երևանի համալսարանի  առաջին համարի 155 էջում։ Հրատարակել է Արամ Ինճիկյանը։

## Ծանոթագրություններ

Կատեգորիա:Բանաստեղծություններ
Ինչ կարող է տալ մի պոետ…

«**Ինչ կարող է տալ մի պոետ…**», Հովհաննես Թումանյանի ստեղծագործություններից, որը գրվել է 1904 թվականին փետրվարի 2-ին։

## Պատմություն
1903 թվականի «Բանաստեղծություններ» ժողովածուն այս ընծայականով Թումանյանը մի օրինակը նվիրել է Վ. Խանդամիրյանին։

Առաջին անգամ տպագրվել է Հովհաննես Թումանյանի «*Երկերի ժողովածուի*» առաջին հատորի 508 էջում։

## Ծանոթագրություններ

Կատեգորիա:Բանաստեղծություններ
Էմիս Քիլլա

**Էմիլիանո Ռուդոլֆ Ջիամբելի**, առավել հայտնի է որպես **Էմիս Քիլլա** (), իտալացի ռեփեր։

## Կենսագրություն և կարիերա
Էմիս Քիլլան ծնվել է Իտալիայի Վիմերկատե քաղաքում։ Նրա մայրը ծնունդով Պալերմոյի սիցիլիացի էր, որն աշխատում էր որպես մետաղագործ, իսկ հայրը երաժիշտ էր, որը ծնունդով Լոմբարդիայից էր։ Էմիս Քիլլայի հայրը տառապել է երկբևեռ աֆեկտիվ խանգարմամբ և մահացել 2010 թվականին՝ սրտի կաթվածից։

### 2007-2010․ կարիերայի սկիզբ
2007 թվականին, 17 տարեկան հասակում, Քիլլան դարձել է իտալական «TecnichePerfette» ֆրիսթայլ մրցույթի հաղթող։
Էմիս Քիլլան համագործակցել է Blocco Recordz անկախ ընկերության հետ, որի հետ նա թողարկել է «Keta Music» (2009) միքսը, որին հաջորդել է «Champagne e Spine» (2010) ալբոմի թողարկումը։

### 2011-2012․ The Flow Clocker vol.1 և L'erba cattiva
2011 թվականին նա թողարկել է իր «The Flow Clocker vol. 1» միքսը, որին հաջորդել է «L'erba cattiva» (2012) ալբոմը։

«L'erba cattiva» ալբոմի երրորդ թրեքը՝ «Parole di ghiaccio», որը թարգմանաբար նշանակում է «սառը բառեր», YouTube-ում երկու շաբաթվա ընթացքում հավաքել է 7․5 միլիոն դիտում, երեք ամսում՝ 20 միլիոն դիտում, որն իտալական երաժշտարվեստում եղել է բացառիկ ռեկորդ։

### 2013-2015․ Mercurio
2013 թվականի հուլիսի 12-ին էմիս Քիլլան թողարկել է «Vampiri» սինգլը՝ իր երկրորդ ալբոմին ընդառաջ։ Երգի տեսահոլովակը թողարկվել է հինգ օր անց՝ հուլիսի 17-ին։

## Մրցանակներ և անվանակարգեր
2012 թվականի մայիսի 5-ին Էմիս Քիլլան հաղթել է TRL մրցանակ՝ «Տարվա հայտնություն 2012» մրցանակը։

2012 թվականի դեկտեմբերի 12-ին, Hip Hop Awards-ում «Լավագույն նոր արտիստ» և «Լավագույն համագործակցություն» անվանակարգերում հաղթել է Club Dogo-ի, J-Ax-ի և Marracash-ի հետ միասին՝ իր «Se il mondo fosse» երգով։

2015 թվականի հունվարին «Mercurio» նոմինացվել է IMPALA-ի «Տարվա եվրոպական անկախ ալբոմ» անվանակարգում։

## Սկավառակագրություն
### Ալբոմներ
* *Il peggiore* (2011)
* *L'erba cattiva* (2012)
* *Mercurio* (2013)
* *Terza stagione* (2016)
* *Supereroe* (2018)

## Ծանոթագրություններ

Կատեգորիա:Բեմական կեղծանուններ
Կատեգորիա:Իտալացի երաժիշտներ
Կատեգորիա:Իտալացի երգիչներ
Պոչատ աղվես

«**Պոչատ աղվես**», Հովհաննես Թումանյանի հեքիաթներից։Հովհաննես Թումանյանի այս հեքիաթը առանձին գրքով չի հրատարակվել։ Այն ներառված է Հովհաննես Թումանյանի «Ընտիր երկեր» ժողովածում, «Սովետական գրող» հրատարակչություն, Երևան 1978թ․։

## Պատմություն
Առաջին անգամ 1908 թվականին լույս է տեսել «Լուսաբեր» դասագրքում (1-ին տարի, էջ 76-78), այնուհետև՝ 1909 թվականին լույս է տեսել «Լուսաբեր» դասագրքում (1-ին տարի, էջ 75-77)։ Ապա, Երևանում՝ 1940-1959 թվականներին լույս է տեսած Հովհաննես Թումանյանի երկերի ժողովաժուի գիտական հրատարակության երրորդ հատորում։
մինի|Հովհաննես Թումանյան
Հեքիաթի համար, ինչպես նշել է Թումանյանն ինքնագրում, գրողն օգտագործել է հայկական ժողովրդական «*Աղվես ու պառավ*», «*Անծեղն և յուր պոչիկ*», «*Պառավ և անձեղ*», «*Լուն ու ոջիլ*», «*Ճետ ու գուզ*» և այլ հեքիաթներ՝ մասնավորապես նկատի ունենալով առաջինը։

Թումանյանի հեքիաթի սյուժեն և կերպարները, նույնիսկ լեզվական որոշ արտահայտչամիջոցներ, քաղված են «*Աղվես ու պառավ*» հեքիաթից։

Ինքնագիրը չի պահպանվել։

Հովհաննես Թումանյանի երկերի լիակատար ժողովածուի 5-րդ հատորում տպագրվել է ըստ 1922 թվականին լույս է տեսած «Լուսաբեր» դասագրքի։

## Սյուժե[խմբագրել | խմբագրել կոդը]
Լինում է չի լինում մի պառավ։ Էս պառավն իր էծը կթում է, կաթը վեր է դնում, գնում է ցախ ու փետ բերի, որ կրակ անի կաթն եփի։ Մի աղվես գալիս է ու կաթն ուտում։ Պառավը գալիս է տեսնում, տալիս է աղվեսի պոչը կտրում։ Պոչատ աղվեսը փախչում ու հեռվից պառավին խնդրում, որ պոչը տա։ Պառավն ասում է․ -դե ուրեմն ինձ համար կաթ բեր։ Աղվեսը գնում է կովի մոտ, որ կաթ տանի պառավի համար, բայց կովն էլ կաթի դիմաց խոտ է ուզում։ Աղվեսը գնում է արտի մոտ, որ կովի համար խոտ տանի, սակայն արտն էլ խոտի դիմաց ջուր է ուզում։ Աղվեսը գնում է աղբյուրի մոտ, աղբյուրն էլ ջուր տալու համար կուժ է ուզում։ Աղվեսը գնում է աղջկա մոտ, բայց աղջիկն էլ ուլունք է ուզում կուժի դիմաց։ Աղվեսը գնում է չարչու մոտ, որ իրեն ուլունք տա, չարչին էլ ասում է․- դե գնա ինձ համար ձու բեր։ Աղվեսը գնում է հավի մոտ հավն էլ ասում է ․-դե կուտ տուր ինձ։ Աղվեսը գնում է, կալվորի մեղքը գալիս է, և մի բուռը կեր է տալիս աղվեսին։ Աղվեսը ամենքի ուզածը իրեն է տալիս, պոչը վերցնում, կցմցում, գնում է հասնում ընկերներին և նրանց մոտ ամոթով չի մնում։

## Կերպարներ[խմբագրել | խմբագրել կոդը]
Պառավ- աղվեսի պոչը կտրողը

Աղվես- պառավից կաթ գողացողը

Կով-աղվեսից խոտ ուզողը

Արտ- ջուր ուզողը

Աղբյուր- կուժ ցանկացողը

Աղջիկ-  ուլունք ցանկացողը

Չարչի-ձու ցանկացողը

Հավ- կուտ ցանկացողը

Կալվոր-խղճով հերոսը, ով առանց որևէ ցանկության տվեց մի բուռ կուտ

## Ծանոթագրություններ

Կատեգորիա:1908 գրականությունում
Կատեգորիա:Հովհաննես Թումանյանի հեքիաթներ
Բարեգործության միջազգային օր

**Բարեգործության միջազգային օր,** նշվում է **սեպտեմբերի 5-ին**։ Այն հռչակվել է Միավորված Ազգերի Կազմակերպության կողմից 2012 թվականին։

## Պատմություն
մինի|198x198փքս|Մայր Թերեզա
2011 թվականին հունգարացիները առաջարկեցին Մայր Թերեզայի մահվան օրը նշել որպես բարեգործության օր։ Մայր Թերեզան դասվել է կաթոլիկ սրբերի շարքը։ Նա 1979 թվականին ստացել է Խաղաղության Նոբելյան մրցանակ։ Մայր Թերեզայի ծավալած գործունեությունը ոգեշնչող օրինակ է եղել և շատերին միավորել անշահախնդրորեն բարի գործեր անելու, աջակցելու, նվիրելու, նվիրվելու գաղափարների ու գործերի շուրջ։

2012 թվականի դեկտեմբերի 17-ին՝ ՄԱԿ-ի Գլխավոր վեհաժողովի 67-րդ նստաշրջանի ընթացքում, Հունգարիայի  առաջարկով, ընդունվում է բանաձև և սեպտեմբերի 5-ը հռչակվում որպես Բարեգործության միջազգային օր։ Որոշումը 44 երկրների կողմից հավանության է արժանացել 2013-ի մարտի 7-ին։

## Ինչպես է նշվում
ձախից|մինի|Մայր Թերեզային արձանը Սկոպյեում
Սկսած 2012 թվականից՝  սեպտեմբերի 5-ը աշխարհի տարբեր կողմերում նշվում է որպես Բարեգործության միջազգային օր։ Կազմակերպվում են  տարբեր միջոցառումներ, օրինակ՝ ռեստորաններից առաջացած հասույթն ուղղվում է բարեգործությանը , կարիքավորներին օգնություն է բաժանվում։  2014 թվականին որպես բարեգործության խորհրդանիշ՝ Բուդապեշտում, Ալբանիայի դեսպանի հրամանով,  կերտեցին Մայր Թերեզայի արձանը և այն նվիրեցին Բուդապեշտի քաղաքապետարանին։

## Ծանոթագրություններ

## Արտաքին հղումներ
*
* 
*https://www.un.org/en/events/observances/
*Section 1 .
*Section 2 .

Կատեգորիա:ՄԱԿ-ի միջազգային օրեր
Կատեգորիա:Տոներ այբբենական կարգով
Ոսկու կարասը

«**Ոսկու կարասը**», Հովհաննես Թումանյանի հեքիաթներից, որը գրվել է 1908 թվականին։ Հեքիաթը առանձին գրքով չի հրատարակվել։ Այն ներառված է Հովհաննես Թումանյանի «Ընտիր երկեր» ժողովածում, որը լույս է տեսել 1978 թվականին։

## Սյուժե
Մի աղքատ հողագործ է լինում, ունենում է մի օրավար հող։ Ձմռանը նրա եզները սատկում են։ Գարնանը նա իր հողը վարձով տալիս է հարևանին։ Վերջինս վարելու ժամանակ հողում մի կարաս ոսկի է գտնում, հողի տիրոջն ասում, որ ոսկի է գտել, գա ու տանի, բայց նա հրաժարվում է վերցնել՝ ասելով, թե նա հողի վարձը տվել է, ուրեմն գտածն էլ թող մնա նրան։ Իմանալով վեճի մասին՝ թագավորը իր մարդկանց հետ գնում է ոսկին հանելու, բայց կարասի բերանը բացում է ու տեսնում մեջը լիքը օձ։ Զայրացած վերադառնում ու հրամայում պատժել իրեն խաբած գյուղացիներին։ Վերջիններս համոզում են նորից ստուգել, թագավորի ուղարկած մարդիկ հավաստում են, որ կարասում իսկապես ոսկի է, բայց երբ թագավորը նորից է գնում, էլի կարասը լիքը օձեր է տեսնում։ Երկրի իմաստունները բացատրում են. «Կարասով ոսկին աղքատ հողագործներին պարգև է ղրկած իրենց ազնվության ու արդար աշխատանքի համար։ Երբոր նրանք են գնում, իրենց արդար վարձին են գնում ու միշտ էլ ոսկի են գտնում, իսկ երբոր դու ես գնում, գնում ես ուրիշի բախտը հափշտակես, նրա համար էլ ոսկու տեղ օձ ես գտնում»։

Իմաստունների խորհրդով գյուղացիներն ամուսնացնում են իրենց երեխաներին ու ոսկին էլ տալիս են նրանց։

## Պատմություն
Հովհաննես Թումանյանի այս հեքիաթի գրման ստույգ տարեթիվը հայտնի չէ։ Առաջին անգամ 1908 թվականին լույս է տեսել «Հասկեր» ամսագրի համար 3-ում (էջ 107-108)՝ *«Հեքիաթ Հովհաննես Թումանյան*ի» ենթավերնագրով, այնուհետև՝ 1908 թվականին լույս է տեսել «Լուսաբեր» դասագրքում (2-րդ տարի, (էջ 52-54), ինչպես նաև 1913 թվականին Կոստանդնուպոլսում՝ «Մեղրագետ» դասագրքում։ Ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 149-150)։ Այս հեքիաթը գրելիս՝ Թումանյանն օգտագործել է հայկական «*Բախտ*», «*Տատ ու պետատ*» «*Աստոծ մարդի որ ուզենա հարստություն տա, կբվերի երդկով էլ վե կածի*» հեքիաթներից։

Ինքնագիրը չի պահպանվել։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» ամսագրից։

## Կերպարներ
* Հողագործ
* Հարևան
* Թագավոր
* Ռանչպար
* Իմաստուններ

## Ծանոթագրություններ

Կատեգորիա:Հեքիաթներ
Ռիկի Պուչ

**Ռիկի Պուչ** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Բարսելոնա
Պուչը Բարսելոնայի ակադեմիայի սան է։ Բարսելոնա B-ի կազում իր առաջին հանդիպումը անցկացրեց 2018 թվականի փետրվարի 24-ին՝ փոխարինման մտնելով Խիմնաստիկ Տառագոնայի դեմ խաղում։ Իր պրոֆեսիոնալ դեբյուտը նշեց դեկտեմբերի 5-ին՝ փոխարինելով Օրիոլ Բուսկետսին Իսպանիայի գավաթի Կուլտուրալ Լեոնեսայի դեմ խաղում և այս խաղում գոլային փոխանցում տալով Դենիս Սուարեսին։ Առաջին հանդիպումը Լա Լիգայում անցկացրեց ապրիլի 13-ին՝ թիմի մեկնարկային կազմում խաղադաշտ դուրս գալով Հուեսկայի դեմ խաղում։ 2018-19 մրցաշրջանում Պուչը Բարսելոնայի հիմնական թիմի կազմում անցկացրեց 3 հանդիպում՝ դառնալով 1 գոլային փոխանցման հեղինակ։

## Միջազգային կարիերա
2019 թվականի մարտին Պուչը հրավիրվեց Կատալոնիայի ազգային հավաքական՝ Վենեսուելայի դեմ խաղի համար։ Այս խաղում նա փոխարինեց Ժերար Պիկեին՝ խաղադաշտ դուրս գալով հանդիպման 52-րդ րոպեին։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 10-ի դրությամբ*

## Նվաճումներ
### Ակումբային
**Բարսելոնա**

* ՈՒԵՖԱ Երիտասարդական գավաթ. 2017–18
* Լա Լիգա. 2018–19

## Ծանոթագրություններ

## Արտաքին հղումներ
* Պուչի պաշտոնական Տվիտերի էջը
* Պուչի պաշտոնական Ինստագրամի էջը
* Պուչը transfermarkt-ում
* Պուչը soccerbase.com-ում
* Պուչը WhoScored.com կայքում
* Պուչը Բարսելոնայի պաշտոնական կայքում
* Պուչը ՈՒԵՖԱ-ի պաշտոնական կայքում

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Եվգենի Լուցենկո

**Եվգենի Օլեգովիչ Լուցենկո** (, ), ռուս ֆուտբոլիստ, Տուլայի «Արսենալ» ակումբի հարձակվող։

## Կարիերա
Մոսկվայի «ՖՇՄ-Տորպեդո» ակումբի սան է։ Ֆուտբոլային դպրոցն ավարտելուց հետո կնքել է իր առաջին պրոֆեսիոնալ պայմանագիրը Մոսկվայի «Տորպեդո» ակումբի հետ։ Ակումբի հիմնական կազմում առաջին հանդիպումն անցկացրել է 2004 թվականի սեպտեմբերի 24-ին «Կռիլյա Սովետով» ակումբի դեմ խաղում, իսկ առաջին գոլը խփել է 2005 թվականի սեպտեմբերի 24-ին՝ գրավելով Մոսկվայի «Լոկոմոտիվ» ակումբի դարպասը։ 2009 թվականին Լուցենկոն ընդգրկվել է «Ստավրոպոլիե-2009» ակումբի պաշտոնական հայտացուցակում (12 խաղ), դրանից հետո տեղափոխվել է «Ռոստով» (11 խաղ), ապա վարձավճարով հանդես եկել Բելգորոդի «Սալյուտ» ակումբում (11 խաղ, 1 գոլ)։ 2011 թվականին տեղափոխվել է Խաբարովսկի «ՍԿԱ-Էներգիա» ակումբ, որտեղ ստացել է մշտական պրակտիկա հարձակման գծում (75 խաղ, 21 գոլ), իսկ 2013 թվականին դարձել է Սարանսկի «Մորդովիայի» խաղացող։ Սարանսկի ակումբի հետ միասին Լուցենկոն վերադարձել է Պրեմիեր լիգա, որտեղ 2015/16 մրցաշրջանում 10 գոլով դարձել է ակումբի լավագույն ռմբարկու և Մամաևի ու Մելգարեխոյի հետ կիսել 6-րդ հորիզոնականը առաջնության ռմբարկուների ցանկում։

2016 թվականի հունիսի 20-ին դարձել է Մոսկվայի «Դինամո» ակումբի խաղացող։ «Սպիտակաերկնագույնների» կազմում դարձել է 2016/17 մրցաշրջանի ՖԱԼ առաջնության հաղթող և վերադարձել է «Դինամո» ակումբի հետ վերադարձել ՌՖՊԼ։

2019 թվականի հունիսի 13-ին «Դինամոն» իր կայքում հրապարակել է, որ Լուցենկոն հեռացել է թիմից, իսկ 2019 թվականի հունիսի 16-ին վերջինս տեղափոխվել է Տուլայի «Արսենալ» ակումբ։

## Ձեռքբերումներ
**«Մորդովիա»**
* ՖԱԼ առաջնության հաղթող – 2013/14

**«Դինամո» (Մոսկվա)**
* ՖԱԼ առաջնության հաղթող – 2016/17

## Վիճակագրություն
### Ակումբային

## Ծանոթագրություն

## Արտաքին հղումներ
* Եվգենի Լուցենկոյի էջը «Տորպեդո» ակումբի կայքում (archive.org)
* Ֆուտբոլիստի վիճակագրությունը onedivision.ru կայքում 

Կատեգորիա:Դինամո Մոսկվայի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորպեդո Մոսկվայի ֆուտբոլիստներ
Յարոսլավ Օվսյաննիկով

**Յարոսլավ Վալերևիչ Օվսյաննիկով** (, ), ռուս ֆուտբոլիստ, «Դինամո» (Բառնաուլ) ակումբի պաշտպան։

## Կարիերա
### Ակումբային
Ֆուտբոլով սկսել է զբաղվել Բառնաուլի «Պոլիմեր» օլիմպիական ռեզերվի մասնագիտացված մանկապատանեկան մարզադպրոցում։ Հետո տեղափոխվել է Մոսկվա, որտեղ նախ զբաղվել է ֆուտբոլով «Տրուդովիե ռեզերվի» դպրոցում, իսկ հետո սովորել է «Չերտանովո» պետական կրթական կենտրոնում և խաղացել համանուն ակումբում։

2011 թվականի ձմռանը 2,5 տարվա պայմանագիր է կնքել «Տոմ» ֆուտբոլային ակումբի հետ, որտեղ սկզբում խաղացել է երիտասարդական կազմում։ 2012 թվականի մարտին կատարել է նորամուտը հիմնական կազմում՝ մասնակցելով Նիժնի Նովգորոդի «Վոլգա» ակումբի դեմ խաղին։

2013 թվականի փետրվարի 27-ին Օվսյաննիկովը մինչև մրցաշրջանի ավարտը վարձավճարային հիմունքներով տեղափոխվել է «Սիբիրյակ»։ Բրատսկի ակումբում խաղալու ընթացքում Օվսյաննիկովը «Սիբիրյակի» կազմում մասնակցել է 10 խաղի և խփել 1 գոլ։

2013 թվականի ամռանը վարձավճարով տեղափոխվել է Ուլյանովսկի «Վոլգա» ակումբ։

2014-2015 մրցաշրջանում հայտագրվել է «Տոմի» «Տոմ-Ե» ֆարմ-ակումբում։

### Հավաքականում
2011 թվականի հունիսին հրավիրվել է Ռուսաստանի պատանեկան հավաքական՝ մասնակցելու ՇՀԿ-ի գավաթի խաղարկության միջազգային մրցաշարին։ Դմիտրի Ալենիչևի գլխավորությամբ ռուսական թիմն առաջնությունում զբաղեցրել է առաջին հորիզոնականը, իսկ Օվսյաննիկովը ճանաչվել է առաջնության լավագույն պաշտպան։

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը  «Տոմի» պաշտոնական կայքում
* 
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոմի ֆուտբոլիստներ
Լյուդվիկ Աշկենազի

**Լյուդվիկ Աշկենազի** (, ), չեխ գրող և լրագրող։

## Կենսագրություն
Լյուդվիկ Աշկենազին ծնվել է 1921 թվականի փետրվարի 24-ին Չեսկի-Տեշինում, չեխ-հրեական ընտանիքում։ 1939 թվականին Չեխոսլովակիայի բռնազավթումից հետո սովորել է Ստանիսլավովում (այդ ժամանակ՝ Լեհաստանի կազմում), իսկ Արևմտյան Ուկրաինայի՝ Խորհրդային Միությանը միանալուց հետո սովորել է Լվովի համալսարանում՝ ստանալով բանասեր-սլավոնագետի մասնագիտություն։ Պատերազմի սկզբում ներկալվել է և ուղարկվել Ղազախստան։ Մասնակցել է Երկրորդ համաշխարհային պատերազմին Չեխոսլովակիայի բրիգադի կազմում։ Չեխոսլովակիայի ազատագրումից հետո ապրել է Պրահայում, աշխատել է որպես լրագրող։ Հեղինակել է գրքեր, գրել «Մայիսյան աստղեր» (1959) ֆիլմի սցենարը։

1968 թվականին խորհրդային զորքերի՝ Չեխոսլովակիա մտնելուց հետո արտագաղթել է և ապրել Մյունխենում, իսկ 1976 թվականից հետո՝ Բոլցանոյում։

Լյուդվիկ Աշկենազին եղել է գերմանացի գրող Հայնրիխ Մանի փեսան։

## Ստեղծագործություններ
* «Սև արկղիկ» (1964) 
* «Շան կյանքը և այլ պատմվածքներ»

## Ծանոթագրություններ

## Արտաքին հղումներ
* ''Александр ЛЕЙЗЕРОВИЧ''. Из «Черной шкатулки» Людвика Ашкенази 
*''Евгений Сухарев''. Мой драгоценный Людвик Ашкенази
*''Арт-проект Двое''. Людвик Ашкенази. Спектакль «Откуда берутся дети?»

Կատեգորիա:20-րդ դարի լրագրողներ
Կատեգորիա:Գիտաֆանտաստիկ գրողներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Չեխ գրողներ
Կատեգորիա:Չեխ դրամատուրգներ
Կատեգորիա:Չեխ լրագրողներ
Կատեգորիա:Չեխ սցենարիստներ
Զորրոյի նշանը (ֆիլմ, 1940)

**Զորրոյի նշանը** (անգլ.՝ The Mark of Zorro), արկածային կինոնկար, որը թողարկվել է 1940 թվականին՝ ռեժիսոր Ռուբեն Մամուլյանի կողմից։ 2009 թվականին, Կոնգրեսի գրադարանում պահպանվելու նպատակով կինոնկարն ընդգրկվել է ԱՄՆ Ֆիլմերի ազգային գրանցամատյանում։

## Սյուժե
Երիտասարդ պճնամոլ Դիեգո Վեգան Իսպանիայից վերադառնում է հարազատ Կալիֆոռնիա, որտեղ նրա հայրը Լոս-Անջելեսի ալկալդն էր (համազոր է քաղաքապետին)։ Սակայն հին ժամանակներն արդեն անցել էին և այդ վայրերում իշխում էր նոր ալկալդ Լուիս Կինտերոն, ում աջակցում էին կապիտան Էստեբան Պասկուալեի զորքերը։ Նրանք անկաշկանդ բարձրացնում էին հարկերը, առանց այդ էլ ոչ հարուստ գյուղացիներին մատնելով չքավորության, իսկ ըմբոստացողներին դաժան պատիժների էին ենթարկում։

Սակայն շուտով, Դիեգոյի ժամանելուց որոշ ժամանակ անց, այդ վայրերում հայտնվում է ոմն Զորրոն, ով որոշել էր մարտահրավեր նետել անարդարություն իրականացնողներին։

## Դերասանական կազմ

## Նկարահանող խումբ

## Հետաքրքիր փաստեր
* 1941 թվականին լավագույն երաժշտության համար ֆիլմն արժանացել է Օսկարի (կոմպոզիտոր՝ Ալֆրեդ Նյուման)։
* Որպես ռազմավար, ԽՍՀՄ-ում ֆիլմն առաջին անգամ ցուցադրվել է 1949 թվականին՝ «Խորհրդավոր նշանը» վերնագրով։

## Ծանոթագրություններ

Կատեգորիա:1940 ֆիլմեր
Կատեգորիա:1940-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան վեստերն ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ռուբեն Մամուլյանի ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:1940-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում